stanford-oval/wikipedia huggingface dataset:
ฟอลลิงวอเทอร์

| ฟอลลิงวอเทอร์ |
| --- | --- |
Guggenheim Museum Bilbao
มุมมองหลักที่มีชื่อเสียงที่สุดของฟอลลิงวอเทอร์

ข้อมูลทั่วไป
ประเภท: คฤหาสน์
สถาปัตยกรรม: สถาปัตยกรรมสมัยใหม่   สถาปัตยกรรมออร์แกนิก
เมือง: มิลรัน, รัฐเพนซิลเวเนีย
ประเทศ: ประเทศสหรัฐอเมริกา
เริ่มสร้าง: 1936-1939
การออกแบบและการก่อสร้าง
สถาปนิก: แฟรงก์ ลอยด์ ไรต์
รางวัล: อันดับที่ 29 จากหัวข้อ "สถาปัตยกรรมอเมริกันที่ชื่นชอบ" จากเอไอเอ   1 ใน 28 สถานที่บนลิสต์ของสมิธโซเนียน "ต้องสัมผัสก่อนที่คุณจะตาย"
ฟอลลิงวอเทอร์ (อังกฤษ: Fallingwater) หรือ บ้านคอฟแมน (Kaufmann Residence) เป็นคฤหาสน์ตั้งอยู่ในแถวชนบทของแถบตะวันตกเฉียงใต้ของรัฐเพนซิลเวเนีย ห่างออกไป 50 ไมล์ทางทิศตะวันออกเฉียงใต้ของเมืองพิตส์เบิร์ก อาคารได้รับการออกแบบโดยสถาปนิกชาวอเมริกันแฟรงก์ ลอยด์ ไรต์ ในปี 1935 เป็นบ้านพักอาศัยของตระกูลนักธุรกิจนาม เอดการ์ เจ. คอฟแมน ซีเนียร์ (Edgar J. Kaufmann Sr.) นักธุรกิจเชื้อสายยิวเจ้าของห้างสรรพสินค้าคอฟแมน ฟอลลิงวอเทอร์มีจุดเด่นคือตัวบ้านได้สร้างคร่อมน้ำตกที่มาจากลำธารแบร์รัน ฟอลลิงวอเทอร์นับเป็นหนึ่งในงานที่แสดงคำจัดความของ ลัทธิสถาปัตยกรรมออร์แกนิก (Organic Architecture) ได้อย่างชัดเจนที่สุดงานหนึ่ง ในบรรดางานทั้งหลายของลอยด์ ไรต์
นิตยสารไทม์ได้ชื่นชมงานออกแบบของลอยด์ ไรต์ชิ้นนี้ไว้ว่า "เป็นงานที่สวยที่สุด" ฟอลลิงวอเทอร์ยังได้ติด 1 ใน 28 สถานที่ "ที่คุณต้องไปก่อนคุณจะตาย" ของสมิธโซเนียน ได้รับการยกย่องให้เป็นสิ่งสำคัญทางประวัติศาสตร์แห่งชาติแห่งสหรัฐอเมริกา ในปี 1966 และในปี 1991 สมาชิกสถาบันสถาปัตยกรรมแห่งสหรัฐอเมริกัน (เอไอเอ) ได้โหวตฟอลลิงวอเทอร์ให้เป็น "งานออกแบบทางสถาปัตยกรรมของสหรัฐอเมริกาที่ดี่ที่สุดตลอดกาล" จนกระทั่งลดลงมาจนอยู่ในอันดับ 29 ในปี 2007
เดิมฟอลลิงเฮาส์เป็นบ้านของตระกูลคอฟแมนตั้งแต่ปี 1937-1963 จนกระทั่งเขาได้บริจาคบ้านหลังนี้เพื่อเป็นพิพิธภัณฑ์ในปี 1964 โดยปัจจุบันบ้านแห่งนี้มีสถิติผู้มาเยี่ยมชมมากกว่า 125,000 คนต่อปี ฟอลลิงวอเทอร์ใช้งบประมาณการสร้างประเมิณไว้ประมาณ 35,000 ดอลลาร์ เมื่อสร้างเสร็จได้ถูกจำหน่ายในราคา 155,000 ดอลลาร์ โดยแบ่งเป็นราคาบ้าน 75,000 ดอลลาร์ ตกแต่งเฟอร์นิเจอร์ภายใน 22,000 ดอลลาร์ เกสต์เฮาส์ โรงจอดรถและส่วนคนงาน 50,000 ดอลลาร์ และค่าจ้างสถาปนิก 8,000 ดอลลาร์ เมื่อคำนวณบวกค่าเงินเฟ้อในปี 2015 ราคาบ้านหลังนี้จะขึ้นไปสูงกว่า 2.6 ล้านดอลลาร์ และเมื่อปี 2001 ค่าบำรุงรักษาบ้านหลังนี้ตกอยู่ราวๆที่ 11.5 ล้านดอลลาร์
ฟอลลิงวอเทอร์และอาคารอีกเจ็ดแห่งที่ออกแบบโดยแฟรงก์ ลอยด์ ไรต์ได้รับขึ้นทะเบียนเป็นมรดกโลก "สถาปัตยกรรมศตวรรษที่ 20 ของแฟรงก์ ลอยด์ ไรต์" เมื่อเดือนกรกฎาคม 2019
ฟอสฟอไรต์

เหมืองหินฟอสเฟต
ฟอสฟอไรต์ หรือ หินฟอสเฟต (อังกฤษ: Phosphorite หรือ Phosphate rock) เป็นหินตะกอนชนิดหนึ่งที่มีปริมาณของฟอสเฟตเป็นจำนวนมาก ปริมาณของฟอสเฟตในฟอสฟอไรต์นั้นพบว่ามีมากถึงร้อยละ 15 - 20 ของปริมาณหินทั้งหมด ซึ่งมากกว่าหินตะกอนโดยทั่วไปที่มีปริมาณฟอสเฟตน้อยกว่าร้อยละ 0.2
ฟอร์ยัวร์อายส์โอนลี

| --- | --- |

ผู้ประพันธ์: เอียน เฟลมมิง
ศิลปินปก: ริชาร์ด ชอปปิง
ประเทศ: สหราชอาณาจักร
ภาษา: ภาษาอังกฤษ
ชุด: เจมส์ บอนด์
ประเภท: บันเทิงคดีจารกรรม
สำนักพิมพ์: จอนาทัน เคป
วันที่พิมพ์: 11 เมษายน ค.ศ. 1960
ชนิดสื่อ: พิมพ์ (ปกแข็ง)
เรื่องก่อนหน้า: โกลด์ฟิงเกอร์ 
เรื่องถัดไป: ธันเดอร์บอลล์ 
ฟอร์ยัวร์อายส์โอนลี (อังกฤษ: For Your Eyes Only) เป็นหนังสือรวมเรื่องสั้นโดยเอียน เฟลมมิง นักเขียนชาวอังกฤษผู้สร้างตัวละครสายลับชาวอังกฤษ เจมส์ บอนด์ ในหนังสือเล่มนี้มีเรื่องสั้นห้าเรื่อง ได้แก่ ฟรอมอะวิวทูอะคิลล์, ฟอร์ยัวร์อายส์โอนลี, ควอนทัมออฟซอลิซ, รีซีโก และ เดอะฮิลดิแบรนด์แรริตี สี่เรื่องแรกเป็นการดัดแปลงจากโครงเรื่องสำหรับซีรีส์ทางโทรทัศน์ซึ่งไม่มีการสร้างจริง ส่วนเรื่องที่ห้าเป็นเรื่องที่เฟลมมิงเขียนเสร็จไว้ก่อนแล้วแต่ยังไม่ได้ตีพิมพ์
การจำหน่ายและการตอบรับ

ฟอร์ยัวร์อายส์โอนลี ได้รับการจัดจำหน่ายในสหราชอาณาจักรเมื่อวันที่ 11 เมษายน ค.ศ. 1960 โดยสำนักพิมพ์จอนาทัน เคป มีความยาว 252 หน้าราคา 15 ชิลลิง สำนักพิมพ์ได้เพิ่มชื่อรอง เหตุการณ์ลับทั้งห้าในชีวิตของเจมส์ บอนด์ (Five Secret Occasions in the Life of James Bond) เข้าไปในการจัดพิมพ์ครั้งแรกด้วย โดยหนังสือ 21,712 ฉบับขายหมดในเวลาอันรวดเร็ว ในสหรัฐอเมริกา ฟอร์ยัวร์อายส์โอนลี วางจำหน่ายเมื่อเดือนสิงหาคม ค.ศ. 1960 และชื่อรองของหนังสือถูกเปลี่ยนเป็น วีรกรรมลับทั้งห้าของเจมส์ บอนด์ (Five Secret Exploits of James Bond) แต่ในฉบับพิมพ์ครั้งต่อมาไม่มีการใช้ชื่อรองของหนังสืออีกเลย
ฟอร์ด แมดด็อกซ์ ฟอร์ด

| ฟอร์ด แมดด็อกซ์ ฟอร์ด |
| --- | --- |

เกิด: ฟอร์ด เฮอร์แมน เฮฟเฟอร์ 17 ธันวาคม ค.ศ. 1873(1873-12-17) เมอร์ตัน เซอร์รีย์ อังกฤษ
เสียชีวิต: 26 มิถุนายน ค.ศ. 1939(1939-06-26) (65 ปี) ดูวิลล์, ฝรั่งเศส
อาชีพ: นักเขียน
สัญชาติ: อังกฤษ
ผลงานที่สำคัญ:  The Good Soldier   (ค.ศ. 1915)
ฟอร์ด แมดด็อกซ์ ฟอร์ด (อังกฤษ: Ford Madox Ford; 17 ธันวาคม ค.ศ. 1873 – 26 มิถุนายน ค.ศ. 1939) เป็นนักเขียนและกวีชาวอังกฤษ มีผลงานที่เป็นที่รู้จักคือ The Good Soldier ซึ่ง The Observer ยกย่องให้เป็นหนึ่งใน "นิยาย 100 เรื่องที่ดีที่สุดตลอดกาล" และ The Guardian ยกให้เป็นหนึ่งใน "นิยาย 1000 เรื่องที่ทุกคนควรอ่าน"
ประวัติ

ฟอร์ด แมดด็อกซ์ ฟอร์ด เกิดเมื่อ ค.ศ. 1873 ที่วิมเบิลดัน เป็นบุตรชายคนโตของแคทเธอรีน แมดด็อกซ์ บราน์และฟรานซิส เฮฟเฟอร์ เมื่ออายุได้ 18 ปี เขาเขียนนิยายเล่มแรก The Shifting of Fire ต่อมาเมื่อฟอร์ดมีอายุได้ 35 ปี เขาก็ก่อตั้งนิตยสาร English Review จัดพิมพ์ผลงานของนักเขียนร่วมสมัยของเขา เช่น ดี. เอช. ลอว์เรนซ์, เอสรา เพาด์ ในปี ค.ศ. 1915 เขาก็ตีพิมพ์ The Good Soldier ซึ่งมีเนื้อหาเกี่ยวกับโศกนาฏกรรมในชีวิตของทหาร นิยายเรื่องนี้ได้รับการตอบรับเป็นอย่างดี หลังสงครามโลกครั้งที่หนึ่งสิ้นสุดลง ฟอร์ดก็เปลี่ยนชื่อเป็น "ฟอร์ด แมดด็อกซ์ ฟอร์ด" เพื่อเป็นเกียรติแก่ฟอร์ด แมดด็อกซ์ บราวน์ คุณตาของเขา ซึ่งเป็นจิตรกรแนวก่อนราฟาเอล ผู้วาดภาพ ทัศน์สุดท้ายของอังกฤษ และย้ายไปอยู่ที่ปารีส ทำงานเป็นบรรณาธิการของนิตยสาร Transatlantic Review ซึ่งตีพิมพ์ของเจมส์ จอยซ์ และเออร์เนสต์ เฮมิงเวย์ ฟอร์ดเสียชีวิตที่ดูวิลล์ ประเทศฝรั่งเศส เมื่อ ค.ศ. 1939 ขณะมีอายุได้ 65 ปี
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ฟอร์ด แมดด็อกซ์ ฟอร์ด
Ford Madox Ford Britannica
Ford Madox Ford (1873-1939): Biography เก็บถาวร 2019-07-15 ที่ เวย์แบ็กแมชชีน
ฟอจด์ฟรอมเดอะเลิฟออฟลิเบอร์ที

| คำแปล: บุกบั่นจากความรักแห่งเสรีภาพ |
| --- | --- |
Forged from the Love of Liberty

เนื้อร้อง: แพททริก คาสเทนจ์
ทำนอง: แพททริก คาสเทนจ์
รับไปใช้: พ.ศ. 2505
เพลงชาติสาธารณรัฐตรินิแดดและโตเบโกมีชื่อว่า ฟอจด์ฟรอมเดอะเลิฟออฟลิเบอร์ที (อังกฤษ: Forged from the love of liberty, บุกบั่นจากความรักแห่งเสรีภาพ) เดิมเพลงนี้เป็นเพลงชาติของสหพันธรัฐเวสต์อินดิส (พ.ศ. 2501 - 2505) ต่อมาเมื่อมีการยกเลิกสหพันธรัฐดังกล่าวในปี พ.ศ. 2505 ประเทศตรินิแดดและโตเบโกซึ่งเป็นประเทศเกิดใหม่จากสหพันธรัฐแห่งนี้จึงรับเอาเพลงนี้มาใช้เป็นเพลงชาติของตนสืบมาจนถึงปัจจุบัน เพลงนี้ประพันธ์เนื้อร้องและทำนองโดย แพททริก คาสเทนจ์ (Patrick Castagne)
แพททริก คาสเทนจ์ ผู้แต่งเนื้อร้องและทำนองเพลงชาติในปี 1962 คาสเทนจ์ นักแต่งเพลงชาวอินเดียตะวันตกที่มีชื่อเสียง ได้รับการว่าจ้างงานที่คณะกรรมาธิการตรินิแดดและโตเบโกในกรุงลอนดอน หนึ่งในผลงานเพลงที่ไดรับสมญานามว่า เพลงแห่งเกาะ (A Song for the Islands) หรือ เพลงแห่งสหพันธรัฐ (A Song for Federation) เป็นไปได้ที่เพลงชาติถูกส่งไปยังสหพันธ์หมู่เกาะอินเดียตะวันตก
เมื่อสหพันธ์ล่มสลาย เขาเปลี่ยนแนวเพลงบางส่วนและส่งเพลงใหม่ไปยังตรินิแดดและโตเบโก เพื่อใช้ในการประกวดการคัดเลือกเพลงชาติ รวมผู้เข้าประกวดจำนวน 834 คำท่านั้น มี 33 รายการเพลงเท่านั้น และ 306 คำและเพลงเข้าประกวด ผลงานของนาย คาสเทนจ์ ชนะเหนือความคาดหมาย และเขาได้รับรางวัล 5,000.00 ดอลลาร์ในพันธบัตรรัฐบาลและเหรียญทองที่จารึกด้วยตราแผ่นดินของตรินิแดดและโตเบโก
การเปลี่ยนแปลงเพลงแห่งสหพันธรัฐ ของ คาสเทนจ์ ถือว่าเหมาะสมที่สุดสำหรับรัฐสองเกาะที่ประกอบด้วย "islands of the blue Caribbean Sea" (หมู่เกาะแห่งทะเลแคริบเบียนสีคราม) ที่ยืน Side by Side (เคียงข้าง) ในการส่งเสริมค่านิยมของ "every creed and race" (ทุกลัทธิและเชื้อชาติ) โดยค้นพบ "an equal place" (ที่เท่าเทียมกัน) ในสังคมพหุเชื้อชาติ หลายศาสนา และพหุวัฒนธรรมของตรินิแดดและโตเบโกดังที่มีอยู่ในปี 2505 ถือว่าสะท้อนถึงธรรมชาติและความแข็งแกร่งของชาวตรินิแดดและโตเบโกและความกล้าหาญของพวกเขาในฐานะชาติหนึ่งที่ทำงานเพื่ออยู่ร่วมกันอย่างเป็นเอกภาพแม้จะมีความหลากหลายอยู่แล้วก็ตาม ตามข้อความที่ตัดตอนมาจากบทบรรณาธิการใน ซันเดย์ การ์เดียน (Sunday Guardian) เมื่อวันที่ 19 สิงหาคม พ.ศ. 2505: "ในการประกาศความเป็นพี่น้องและเอกภาพอย่างเคร่งขรึม รวมถึงโตเบโกกับตรินิแดดอย่างเรียบร้อยโดยไม่ของเอ่ยชื่อทั้งสอง "Side by side we stand, islands of the blue Caribbean Sea" (ว่าจะขอยืนเคียงข้างหมู่เกาะแห่งทะเลแคริบเบียนสีคราม) และเพื่อเป็นการกระตุ้นให้เกิดความสามัคคี จึงอธิบายต่อไปว่าเป็น "This our native land" (ถิ่นเกิดของเราแห่งนี้) ซึ่งลงท้ายด้วยเนื้อร้อง "And may God bless our nation."(และขอพระเจ้าทรงคุ้มครองชาติของเรา)
เนื้อร้อง > ฉบับ สหพันธรัฐ

ซึ่งเป็นเพลงแห่งสหพันธรัฐที่คาสเทนจ์ประพันธ์ ได้แรงบันดาลใจจากการก่อตั้งสหพันธรัฐที่ผ่านช่วงเวลาการต่อสู้ทางการเมือง. ความแตกต่างของบทร้องในสมัยสหพันธรัฐ กับ ฉบับราชการ ตามเนื้อที่แสดงข้างล่างนี้:
| --- | --- |
ภาษาอังกฤษ: คำแปลภาษาไทย
 Forged from the love of unity In the fires of hope and prayer With boundless faith in our liberty West Indians all declare: Side by side we stand With our hearts joined across the sea, This our native land We pledge ourselves for thee. Here every creed and race find an equal place, And may God bless our nation Here every creed and race find an equal place, And may God bless our nation.:  บุกบั่นจากความรักแห่งเอกภาพ ในดวงไฟแห่งความหวังและการภาวนา ด้วยความเชื่ออย่างมิรู้สิ้นในเสรีภาพของเรา เวสต์อินดิสทั้งผองขอประกาศ ว่าจะขอยืนเคียงข้าง ด้วยดวงใจของเราที่ก้าวข้ามท้องทะเล ถิ่นเกิดของเราแห่งนี้ เราขอเอาชีวีปฏิญาณต่อท่าน ณ ที่นี้ ชนทุกกลุ่มความเชื่อและเชื้อชาติจงใฝ่หาสถานที่อันเสมอภาค และขอพระเจ้าทรงคุ้มครองชาติของเรา ณ ที่นี้ ชนทุกกลุ่มความเชื่อและเชื้อชาติจงใฝ่หาสถานที่อันเสมอภาค และขอพระเจ้าทรงคุ้มครองชาติของเรา
เนื้อร้อง > ฉบับราชการ

| --- | --- |
ภาษาอังกฤษ: คำแปลภาษาไทย
 Forged from the love of liberty In the fires of hope and prayer With boundless faith in our destiny We solemnly declare: Side by side we stand Islands of the blue Caribbean sea, This our native land We pledge our lives to thee. Here every creed and race find an equal place, And may God bless our nation Here every creed and race find an equal place, And may God bless our nation.:  บุกบั่นจากความรักแห่งเสรีภาพ ในดวงไฟแห่งความหวังและการภาวนา ด้วยความเชื่ออย่างมิรู้สิ้นในโชคชะตาเรา เราขอประกาศอย่างแข็งขัน ว่าจะขอยืนเคียงข้าง หมู่เกาะแห่งทะเลแคริบเบียนสีคราม ถิ่นเกิดของเราแห่งนี้ เราขอเอาชีวีปฏิญาณต่อท่าน ณ ที่นี้ ชนทุกกลุ่มความเชื่อและเชื้อชาติจงใฝ่หาสถานที่อันเสมอภาค และขอพระเจ้าทรงคุ้มครองชาติของเรา ณ ที่นี้ ชนทุกกลุ่มความเชื่อและเชื้อชาติจงใฝ่หาสถานที่อันเสมอภาค และขอพระเจ้าทรงคุ้มครองชาติของเรา
แหล่งข้อมูลอื่น

เพลงชาติสาธารณรัฐตรินิแดดและโตเบโก บรรเลงโดยวงดุริยางค์กองทัพเรือสหรัฐอเมริกา
ฟอซซี

สำหรับความหมายอื่น ดูที่ ฟอซซี (แก้ความกำกวม)
| ฟอซซี (Fozzy) |
| --- | --- |

ข้อมูลพื้นฐาน
รู้จักในชื่อ: Fozzy Osbourne
ที่เกิด:  แซนแอนโทนีโอ, รัฐเท็กซัส, สหรัฐ
แนวเพลง: ฮาร์ดร็อก, อัลเทอร์เนทีฟเมทัล
ช่วงปี: พ.ศ. 2542 - ปัจจุบัน
ค่ายเพลง: Megaforce, Palm, Ash, Riot! Entertainment, Century Media

สมาชิก: คริส เจอริโค ริช เวิร์ด แฟรงก์ ฟอนต์เซียร์ ชอน เดลเซิน บิลลี เกรย์
อดีตสมาชิก: แดน ไดร์เดน Andy Sneap Ryan Mallam Mike Schneider Keith Watson Eric Sanders Mike Martin

เว็บไซต์: เว็บไซต์ของวงฟอซซี
ฟอซซี (อังกฤษ: Fozzy) เป็นวงดนตรีประเภทฮาร์ดร็อคของสหรัฐที่เกิดขึ้นในซานอันโตนิโอ, เท็กซัสในปี 1999 นักร้องนำ คริส เจอริโค (ชื่อจริงคริส เออร์วิน), ผู้ซึ่งเป็นนักมวยปล้ำมืออาชีพอยู่ในฟลอริดา วงดนตรีประกอบด้วย คริส เจอริโค พร้อมกับสมาชิกของสตักโมโจ (Stuck Mojo) รวมทั้งริช เวิร์ด (Rich Ward), ชอน เดลเซิน (Sean Delson) และแฟรงก์ ฟอนต์เซียร์ (Frank Fontsere)
ผลงานเพลงอัลบั้ม

บทความหลัก: รายชื่อผลงานของฟอซซี
Fozzy (2000)
Happenstance (2002)
All That Remains (2005)
Chasing the Grail (2010)
Sin and Bones (2012)
Do You Wanna Start a War? (2014)
Remains Alive (2005)
Unreleased Rarities and Demos (2007)
เพลงอัลบั้ม

Eat the Rich (2000)
Balls to the Wall (2002)
With the Fire (2002)
To Kill a Stranger (2002)
Enemy (2005)
It's a Lie (2006)
Metal Gods (2007)
Martyr No More (2009)
Let The Madness Begin (2009)
Broken Soul (2010)
"Enemy" by Fozzy (2005)
21 second sample from Fozzy's "Enemy".
แหล่งข้อมูลอื่น

เว็บไซต์ทางการ
ฟอสโฟโรไลซิส

ฟอสโฟโรไลซิส (อังกฤษ: Phosphorolysis) คือ การสลายพันธะไกลโคซิดิค ด้วยอนินทรีย์ฟอสเฟต หรือ ออโธฟอสเฟต (Pi) ต่างไปจากไฮโดรไลซีส ที่เป็นการสลายพันธะด้วยน้ำ เอ็นไซม์ phosphorylase จะเข้าทางปลายนอน-รีีดิวซ์ของไกลโคเจน สลายพันธะไกลโคซิดิค ระหว่างคาร์บอนอะตอมของ C1 กับออกซิเจนอะตอมของพันธะโดยใช้ Pi ให้ผลผลิตเป็น กลูโคส-1-ฟอสเฟส
ฟอร์ดโมเดลส์

| --- | --- |

ประเภท: เอกชน
อุตสาหกรรม: แฟชั่น
ก่อตั้ง: 1946; 78 ปีที่แล้ว (1946)
ผู้ก่อตั้ง: ไอลีน ฟอร์ด เจอราร์ด ดับเบิลยู. ฟอร์ด
สำนักงานใหญ่: นครนิวยอร์ก, รัฐนิวยอร์ก, สหรัฐ
เจ้าของ: Altpoint Capital Partners (93%) and others
เว็บไซต์: www.fordmodels.com
ฟอร์ดโมเดลส์ (อังกฤษ: Ford Models) เป็นบริษัทจัดหานักเดินแบบของอเมริกัน มีสำนักงานที่นครนิวยอร์ก ก่อตั้งขึ้นในปี ค.ศ. 1946 โดยไอลีน ฟอร์ด และสามีของเธอเจอราร์ด ดับเบิลยู. ฟอร์ด
นักเดินแบบของฟอร์ด

นักเดินแบบในปัจจุบันที่มีชื่อเสียง
อลิสัน นิกซ์
อังเดรจา เพชิก
แบรด โครนิก
แชนนิง เททัม
ชาร์ลีน อัลมาร์เวซ
ดาเนียล ดี โทแมสโซ
เดวิด แกนดี
โยฮันน์ เอิร์บ
เคซีย์ แคร์ริก
เกลลี เกล
ลาร์ส เบอร์มีสเตอร์
ไมเคิล เบลลีย์-เกตส์
โอลิเวอร์ เชอเชียร์
พอล สกูลเฟอร์
ราดิกา แนร์
ไทสัน ริตเตอร์
แหล่งข้อมูลอื่น

Ford Models Blog เก็บถาวร 2018-12-10 ที่ เวย์แบ็กแมชชีน
Ford Artists
Ford Models – New York in the Fashion Model Directory
ฟอร์เอฟเวอร์มาร์แชลไอส์แลนด์

National anthem of the Marshall Islands
| --- | --- |
เพลงชาติของ หมู่เกาะมาร์แชลล์
เนื้อร้อง: Amata Kabua
ทำนอง: Gil ok yun
รับไปใช้: 1991

ตัวอย่างเสียง
"Forever Marshall Islands" (instrumental)ไฟล์ ช่วยเหลือ
 
ฟอร์เอฟเวอร์มาร์แชลไอส์แลนด์(อังกฤษ: Forever Marshall Islands"หมู่เกาะมาร์แชลล์ตลอดกาล" (มาร์แชล: Indeeo Ṃajeḷ)) เป็นเพลงชาติของหมู่เกาะมาร์แชลล์ เนื้อเพลงนี้ประพันธ์โดยอดีตประธานาธิบดี อมตะ กาบัว(Amata Kabua) เพลงนี้ได้ประพันธ์โดยนักแต่งเพลงชาวเกาหลี กิล อก ยูน (Gil ok-yun) (หรือที่รู้จักในชื่อภาษาญี่ปุ่นของเขาว่า จุน โยชิยา Jun Yoshiya, 吉屋潤) ตามคำขอของประธาน Amata Kabua เพลงนี้เสร็จสิ้นและบันทึกเสียงที่ โอเอซิส เรคเคอร์ด (Oasis Records) ในกรุงโซล อมตะ กาบัว และ นาย กิล ได้รู้จักกันหลังจากที่ จี ยอง (jiyong 池勇) ซึ่งเป็นที่ปรึกษาทางเศรษฐกิจของประธานาธิบดี กาบัว ได้แนะนำ กิล ให้รู้จักกับ กาบัว ถูกนำมาใช้ในปี 1991 แทนที่เพลง Ij Io̧kwe Ļo̧k Aelōn̄ Eo Aō ไปก่อนหน้า
เนื้อร้อง

| เนื้อร้องภาษาอังกฤษ | เนื้อร้องภาษามาแชลล์ |
| --- | --- |
 My island lies o'er the ocean; Like a wreath of flowers upon the sea; With the light of the Maker from far above; Shining with the brilliance of rays of life; Our Father's wondrous creation; Bequeathed to us, our motherland; I'll never leave my dear home sweet home; God of our forefathers protect and bless forever Marshall Islands.:  Aelōn̄ eo ao ion lometo; Einwot wut ko lōti ion dren elae; Kin meram in Mekar jen ijo ilan̄; Erreo an romak ioir kin meram in mour; Eltan pein Anij eweleo im wōj; Kejolit kij kin ijin jikir emol; Ijjamin Ilok jen in aō lemoran; Anij an ro jemem wonakke im kejrammon Aelin̄ kein ad.
ฟองน้ำเมงเงอร์

ฟองน้ำเมงเงอร์
ฟองน้ำเมงเงอร์ (อังกฤษ: Menger sponge) คือชื่อเรียกของแฟร็กทัลอย่างหนึ่งที่เป็นส่วนขยายในสามมิติของเซตคันทอร์ (Cantor set) กับพรมเซียร์พินสกี (Sierpinski carpet) ซึ่งบางตำราอาจเรียกว่า ฟองน้ำเมงเงอร์-เซียร์พินสกี หรือ ฟองน้ำเซียร์พินสกี และหมายรวมไปถึงแฟร็กทัลหรือกราฟที่เป็นซับเซตของฟองน้ำเมงเงอร์ด้วย เหตุที่เรียกว่าฟองน้ำคือแฟร็กทัลในสามมิตินี้มีรูพรุนทั่วทั้งวัตถุคล้ายฟองน้ำ คาร์ล เมงเงอร์ นักคณิตศาสตร์ชาวออสเตรีย เป็นผู้อธิบายโครงสร้างและลักษณะของแฟร็กทัลชนิดนี้เป็นครั้งแรกใน ค.ศ. 1926
การสร้างฟองน้ำเมงเงอร์

การสร้างฟองน้ำเมงเงอร์สามารถอธิบายได้ดังนี้
เริ่มต้นจากทรงลูกบาศก์ (รูปแรก) เป็นฟองน้ำเมงเงอร์ระดับศูนย์
แบ่งย่อยแต่ละหน้าออกเป็นรูปสี่เหลี่ยมจัตุรัส 9 รูป ซึ่งทำให้ทรงลูกบาศก์ถูกแบ่งออกเป็น 27 ชิ้นย่อย คล้ายลูกบาศก์ของรูบิค
นำทรงลูกบาศก์ย่อยที่อยู่ตรงกลางของทุกหน้าออก รวมทั้งชิ้นที่อยู่ตรงกลางภายใน เหลือไว้เพียง 20 ชิ้น เป็นฟองน้ำเมงเงอร์ระดับหนึ่ง (รูปที่สอง)
ทำซ้ำขั้นตอนที่ 1 ถึง 3 กับทรงลูกบาศก์ย่อยที่เหลือ
การทำซ้ำรอบสองจะได้ฟองน้ำระดับสอง (รูปที่สาม) รอบสามจะได้ฟองน้ำระดับสาม (รูปที่สี่) เป็นเช่นนี้ต่อไปเรื่อยๆ
จำนวนชิ้นของทรงลูกบาศก์จะเพิ่มทีละ 20 เท่าจากระดับก่อนหน้า หรืออธิบายได้จาก  20^{n} เมื่อ n คือจำนวนรอบของการทำซ้ำ ในข้อแรกซึ่งยังไม่มีการวนรอบ จะมีทรงลูกบาศก์เพียงชิ้นเดียว ( 20^{0}=1)
| รอบ | จำนวน | ผลรวม |
| --- | --- | --- |
0: 1
| 1 | 20 | 21 |
| 2 | 400 | 421 |
| 3 | 8,000 | 8,421 |
| 4 | 160,000 | 168,421 |
| 5 | 3,200,000 | 3,368,421 |
| 6 | 64,000,000 | 67,368,421 |
นิยามทั่วไป

ฟองน้ำเมงเงอร์สามารถนิยามได้จาก
เมื่อ  M_{0} คือทรงลูกบาศก์หนึ่งหน่วย และ
ดังนั้นฟองน้ำเมงเงอร์ในระดับอนันต์ จึงมีพื้นที่ผิวเป็นอนันต์ จำนวนหน้าเป็นอนันต์ และมีปริมาตรเป็นศูนย์
ดูเพิ่ม

รูปสามเหลี่ยมเซียร์พินสกี (Sierpinski triangle)
ทรงสี่หน้าเซียร์พินสกี (Sierpinski tetrahedron)
แหล่งข้อมูลอื่น

An interactive Menger sponge
Fractal polyhedra เก็บถาวร 2008-05-15 ที่ เวย์แบ็กแมชชีน (VRML) and interactive Java models เก็บถาวร 2005-12-17 ที่ เวย์แบ็กแมชชีน
Puzzle Hunt — Video explaining Zeno's paradoxes using Menger-Sierpinski sponge
Menger Sponge Animations เก็บถาวร 2021-02-27 ที่ เวย์แบ็กแมชชีน — Menger Sponge Animations up to Level 9, discussion of optimization for 3d
ฟองน้ำเมงเงอร์ระดับศูนย์ถึงสาม
ฟลายอิงไทเกอส์: แชโดส์โอเวอร์ไชนา

วิดีโอเกมจำลองการบินต่อสู้ ค.ศ. 2017
| ฟลายอิงไทเกอส์: แชโดส์โอเวอร์ไชนา |
| --- | --- |
โปสเตอร์เกม
ผู้พัฒนา: เอซแมดดอกซ์
ผู้จัดจำหน่าย: เอซแมดดอกซ์
กำกับ: บิยอร์น ลอช็อน
อำนวยการผลิต: บิยอร์น ลอช็อน
โปรแกรมเมอร์: เปเตร์ อาดัมชีค
เขียนบท: บิยอร์น ลอช็อน
แต่งเพลง: ซีโมเน ชิกโกนี มักนุส ริงบลุม
เครื่องเล่น: ไมโครซอฟท์ วินโดวส์ เอกซ์บอกซ์วัน
วางจำหน่าย: ไมโครซอฟท์ วินโดวส์ 29 พฤษภาคม ค.ศ. 2017 เอกซ์บอกซ์วัน 12 มกราคม ค.ศ. 2018
แนว: แอ็กชันผจญภัย, จำลองการบินต่อสู้
รูปแบบ: ผู้เล่นเดี่ยว, หลายผู้เล่น
ฟลายอิงไทเกอส์: แชโดส์โอเวอร์ไชนา (อังกฤษ: Flying Tigers: Shadows Over China) เป็นวิดีโอเกมจำลองการบินต่อสู้ ที่พัฒนาและเผยแพร่โดยเอซแมดดอกซ์ ซึ่งวางจำหน่ายสำหรับไมโครซอฟท์ วินโดวส์ ในเดือนพฤษภาคม ค.ศ. 2017 และสำหรับเอกซ์บอกซ์วันในเดือนมกราคม ค.ศ. 2018 เกมดังกล่าวอิงจากหน่วยพยัคฆ์บินซึ่งเป็นฝูงบินอาสาสมัครที่ปกป้องจีนจากญี่ปุ่นในสงครามโลกครั้งที่สอง เกมนี้นำเสนอผ่านทั้งมุมมองบุคคลที่หนึ่งและมุมมองบุคคลที่สาม การศึกผู้เล่นเดี่ยวมีภารกิจหลายอย่างให้ผู้เล่นทำให้สำเร็จ ส่วนองค์ประกอบแบบหลายผู้เล่นช่วยให้ผู้คนมากถึง 16 คนมีส่วนร่วมในการเล่นเกมทั้งแบบร่วมมือกันและชิงชัยกัน
สำหรับการเปิดตัวเกม ทางเอซแมดดอกซ์ได้จัดเตรียมเกมเวอร์ชันพิเศษที่มีซาวด์แทร็กและเนื้อหาที่ดาวน์โหลดได้ เกมดังกล่าวได้รับการวิจารณ์ที่หลากหลายจากนักวิจารณ์ ซึ่งโดยทั่วไปแล้วจะเห็นชอบรูปแบบการเล่นและการควบคุม แต่มีความเห็นต่างกันในเรื่องการบรรยายและประสิทธิภาพทางเทคนิค
รูปแบบการเล่น

ฟลายอิงไทเกอส์: แชโดส์โอเวอร์ไชนา เป็นวิดีโอเกมจำลองการบินต่อสู้ ที่เล่นจากมุมมองบุคคลที่หนึ่งหรือบุคคลที่สาม โดยผู้เล่นเข้าควบคุมสมาชิกของหน่วยพยัคฆ์บิน ซึ่งเป็นกองบินอาสาสมัครที่ได้รับคัดเลือกจากกองทหารจีนเพื่อช่วยต่อสู้กับญี่ปุ่นในช่วงสงครามโลกครั้งที่สอง เกมดังกล่าวมุ่งเน้นไปยังยุทธการที่สมรภูมิ จีน พม่า อินเดีย และมีภารกิจที่อิงจากยุทธการทางประวัติศาสตร์จริง เช่น ยุทธการที่โกรกธารสาละวิน, การบุกครองมาลายา รวมถึงการทิ้งระเบิดย่างกุ้ง
การศึกผู้เล่นเดี่ยวประกอบด้วยภารกิจทั้งหมด 12 ภารกิจ โดยมีวัตถุประสงค์หลายอย่างในแต่ละภารกิจ ทำให้ผู้เล่นสามารถสวมบทบาทเป็นเจ้าหน้าที่เครื่องบินขับไล่, เครื่องบินทิ้งระเบิด, ทหารลาดตระเวน, พลปืน และกู้ภัย โดยวัตถุประสงค์แตกต่างกันไปตั้งแต่การทิ้งระเบิดในสนามบินของศัตรู, การทิ้งตอร์ปิโดใส่เรือรบ หรือการยิงเป้าเป้าหมายภาคพื้นดิน การยิงและทำลายเป้าหมายเป็นกลไกสำคัญในเกม ซึ่งภารกิจยังเน้นที่กลยุทธ์การต่อสู้ องค์ประกอบของโหมดเล่นคนเดียวยังมีโหมดอื่น ๆ อีกหลายโหมด ได้แก่: ด็อกไฟต์ ซึ่งผู้เล่นเลือกเครื่องบิน, ตำแหน่ง และศัตรูจำนวนหนึ่งเพื่อต่อสู้; ฟรีไฟลต์ ซึ่งช่วยให้ผู้เล่นบินได้อย่างอิสระโดยไม่มีวัตถุประสงค์ใด ๆ; และชาลเลนจ์โหมดที่ประกอบด้วยห้าภารกิจที่มีวัตถุประสงค์เฉพาะ รวมถึงการเอาชีวิตรอด, ยึดธง และทำลายศัตรูทั้งหมด
โหมดหลายผู้เล่นออนไลน์สำหรับฟลายอิงไทเกอส์ช่วยให้ผู้เล่นสูงสุด 16 คนสามารถแข่งแบบร่วมมือกันและชิงชัยกัน องค์ประกอบของผู้เล่นหลายคนมีโหมดเกมห้าโหมด ได้แก่: ด็อกไฟต์ ซึ่งสามารถเล่นได้ฟรีสำหรับเดธแมตช์ทั้งหมด หรือทีมเดธแมตช์; ร็อกเก็ตแบตเทิล ที่ซึ่งผู้เล่น ไม่ว่าจะร่วมมือกันหรือแข่งกัน มีเครื่องบินที่ติดตั้งจรวดที่สามารถสังหารได้ในนัดเดียว; และแฟลกบัสเตอร์ ซึ่งเป็นเกมประเภทยึดธง
ผู้เล่นควบคุมเครื่องบินที่สำคัญในประวัติศาสตร์หลายลำระหว่างการโจมตีเพิร์ลฮาร์เบอร์ โดยรูปแบบการเล่นสามารถดูได้จากมุมมองที่แตกต่างกัน
การตลาด

เอซแมดดอกซ์ได้เปิดเผยฟลายอิงไทเกอส์: แชโดส์โอเวอร์ไชนา เป็นครั้งแรกพร้อมตัวอย่างเมื่อวันที่ 27 มีนาคม ค.ศ. 2015 เกมดังกล่าวได้รับการเปิดตัวผ่านเกมเล่นระหว่างการพัฒนาในสตีมเมื่อวันที่ 19 สิงหาคม ค.ศ. 2015 นอกจากนี้ เกมเต็มได้รับการวางจำหน่ายในระบบไมโครซอฟท์ วินโดวส์ เมื่อวันที่ 29 พฤษภาคม ค.ศ. 2017 ส่วนรุ่นดีลักซ์ประกอบด้วยซาวด์แทร็กและเนื้อหาที่ดาวน์โหลดได้ เช่น ส่วนเสริมของพาราไดซ์ไอแลนด์ รวมทั้งแผนที่ และอากาศยานใหม่ ในเดือนตุลาคม ค.ศ. 2017 เอซแมดดอกซ์เปิดเผยว่าเกมดังกล่าวจะวางจำหน่ายสำหรับเอกซ์บอกซ์วัน โดยเปิดตัวผ่านเอกซ์บอกซ์เกมส์สโตร์ในวันที่ 12 มกราคม ค.ศ. 2018 ส่วนซาวด์แทร็กเกมได้รับการเผยแพร่ในแพลตฟอร์มสตรีมมิงเมื่อวันที่ 10 มกราคม ค.ศ. 2019
การตอบรับ

ฟลายอิงไทเกอส์: แชโดส์โอเวอร์ไชนา ได้รับ "บทวิจารณ์แบบผสมหรือระดับปานกลาง" ตามตามเว็บไซต์รวบรวมบทวิจารณ์อย่างเมทาคริติก ส่วนจอห์น วอล์กเกอร์ แห่งเว็บไซต์ร็อก, เปเปอร์, ช็อตกัน ตั้งข้อสังเกตว่าเกมนี้ทำให้เขานึกถึงเกมอะแทกออนเพิร์ลฮาร์เบอร์ (ค.ศ. 2007) จากผู้กำกับบิยอร์น ลอช็อน เช่นกัน ด้านฆาบิเอร์ อาร์เตโร จากเว็บไซต์ไอจีเอ็น สเปน รู้สึกว่าเกมนี้เหมาะสำหรับแฟนเกมต่อสู้ทางอากาศอื่น ๆ เท่านั้น และภายในเดือนมกราคม ค.ศ. 2019 ทางเอซแมดดอกซ์ได้ระบุว่าระบุว่ามีการเล่นในระบบเอกซ์บอกซ์วันไปแล้ว 78,750 ชั่วโมง ซึ่งเทียบเท่ากับเก้าปี
รูปแบบการเล่นและการควบคุมได้รับความคิดเห็นในเชิงบวกโดยทั่วไป ซึ่งเดวิด ชลาวิก แห่งคลูบิตยกย่องความยากการต่อสู้กันของเครื่องบินในเกม ส่วนโอกลีย์แห่งเว็บไซต์ทรูอะชีฟเมนส์ชื่นชมรูปแบบการควบคุมที่หลากหลายสำหรับอากาศยานประเภทต่าง ๆ ด้านเฟิร์นจากคีนเกมเมอร์พอใจกับการทิ้งระเบิด แต่ติเตียนรูปแบบการควบคุมของเกม และวอล์กเกอร์แห่งเว็บไซต์ร็อก, เปเปอร์, ช็อตกัน พบว่าการตั้งค่าเมาส์และคีย์บอร์ดของเกมนั้นใช้งานง่ายกว่าคอนโทรลเลอร์
การศึกของเกมได้รับปฏิกิริยาที่หลากหลาย โดยมีนักวิจารณ์บางคนยกย่องแนวคิดและอิทธิพลทางประวัติศาสตร์ แต่ติเตียนความซ้ำซากจำเจ ด้านโจ เพเปก แห่งเอกซ์บอกซ์ทาเวิร์นได้ยกย่องการศึกของเกม โดยสังเกตว่าเกมนี้ "เพียงอย่างเดียวก็คุ้มกับค่าเข้าชม แม้จะมีระยะทางสั้น" ส่วนแอนดรูว์ โอกลีย์ จากเว็บไซต์ทรูอะชีฟเมนส์ยกย่องความยาวของเกมและความเข้มข้นของภารกิจ และอาร์เตโรจากเว็บไซต์ไอจีเอ็น สเปน พบว่าการเล่าเรื่องของเกมนั้นให้ความบันเทิง แม้จะหวังว่าจะมีการปรับแต่งเพิ่มเติม ขณะที่ออสตินจากคีนเกมเมอร์ชื่นชมการสรุปภารกิจสิ้นสุดของเกมเปรียบเทียบภารกิจกับเหตุการณ์จริง แต่สังเกตว่าตัวละครและเรื่องราวไม่ได้ยอดเยี่ยม ทั้งนี้ วอล์กเกอร์แห่งร็อก, เปเปอร์, ช็อตกัน ชื่นชมบางโหมดเกม แต่รู้สึกว่า "ภารกิจอาร์เคดนั้นไร้เหตุผล" ที่ขัดขวางความถูกต้องของประวัติศาสตร์ ส่วนอเดม ดิเลวา จากเอกซ์บอกซ์แอดดิกต์ได้สะท้อนความรู้สึกที่คล้ายคลึงกัน โดยอธิบายถึงอิทธิพลทางประวัติศาสตร์ว่า "น่าดึงดูดใจ" แต่ติเตียนการดำเนินการของเกม และการ์โลส ซันตัวนา จากดิเอกซ์บอกซ์ฮับตำหนิการทำภารกิจซ้ำ ๆ โดยสังเกตว่าพวกเขา "ล้มเหลวในการนำมาซึ่งความสนุกสนานที่แท้จริง"
บรรดานักวิจารณ์ติเตียนกราฟิกของเกมและประสิทธิภาพทางเทคนิค แม้ว่าทางคีนเกมเมอร์จะยกย่องการออกแบบเครื่องบินก็ตาม โดยโอกลีย์แห่งเว็บไซต์ทรูอะชีฟเมนส์ยกย่องกราฟิกสิ่งแวดล้อม แม้ว่าจะสังเกตเห็นปัญหาบางอย่างเกี่ยวกับการออกแบบกองกำลังของศัตรู ขณะที่วอล์กเกอร์จากเว็บไซต์ร็อก, เปเปอร์, ช็อตกัน ติเตียนกราฟิกของเกมโดยอธิบายว่า "ทื่อและกิ๊กก๊อก" ส่วนอาร์เตโรจากเว็บไซต์ไอจีเอ็น สเปน ระบุปัญหาอัตราเฟรมบางอย่าง โดยเฉพาะอย่างยิ่งในขณะที่เล็ง และเพเปกจากเอกซ์บอกซ์ทาเวิร์นพบปัญหากล้องบางอย่างระหว่างการต่อสู้ รวมทั้งความล่าช้าระหว่างการแข่งแบบหลายผู้เล่น ซึ่งเดอซีเร คลารี จากเจเนอเรชันเอกซ์บอกซ์รู้สึกว่าปัญหาด้านประสิทธิภาพของเกมนั้นสามารถให้อภัยได้ เมื่อพิจารณาจากงบประมาณที่จำกัดของผู้พัฒนา
แหล่งข้อมูลอื่น

เว็บไซต์ทางการ
ฟลายลีฟ

| ฟลายลีฟ |
| --- | --- |
ฟลายลีฟ ในคอนเสิร์ต "Memento Mori" tour ที่ The Great American Music Hall ใน San Francisco วันที่ 1 พฤศจิกายน 2009
ข้อมูลพื้นฐาน
ที่เกิด: เบลตัน และ เทมเปิล รัฐเท็กซัส
แนวเพลง: อัลเทอร์เนทีฟร็อก   โพสต์-กรันจ์   คริสเตียนร็อก
ช่วงปี: 2000–ปัจจุบัน
ค่ายเพลง: A&M/Octone Records   GUN Records  INO Records

สมาชิก: Kristen May  Sameer Bhattacharya  Jared Hartmann  Pat Seals  James Culpepper
อดีตสมาชิก: Lacey Mosley

เว็บไซต์: www.flyleafmusic.com
ฟลายลีฟ (อังกฤษ: Flyleaf) เป็นวงอัลเทอร์เนทีฟร็อกชาวอเมริกัน ก่อตั้งในปี 2000 ที่เบลตัน และ เทมเปิล รัฐเท็กซัส 
พวกเขาออกแสดงทั่ว ประเทศสหรัฐอเมริกา ในปี 2003 จนผลงานของเขาออกวางขาย  และเปิดตัวอัลบั้ม Flyleaf ในปี 2005 ซึ่งอัลบั้มนี้มียอดขายถึง 1 ล้านก๊อปปี้ และได้ออกวางแผงอัลบั้มที่ 2 ของพวกเขา Memento Mori เมื่อวันที่ 10 พฤศจิกายน 2009